Številka: 093-3/2019/150

Datum: 4. 4. 2019

Zadeva: 1. delovni sestanek delovne skupine za trajni dialog z nevladnimi organizacijami v kulturi

Prvi delovni sestanek delovne skupine za trajni dialog z nevladnimi organizacijami v kulturi (v nadaljevanju: delovna skupina) je potekal v četrtek, 4. 4. 2019, z začetkom ob 9. uri, v veliki sejni sobi v pritličju Ministrstva za kulturo, Maistrova 10, 1000 Ljubljana.

Prisotni članice in člani: Teja Reba, Nika Bezeljak, Tomaž Zaniuk, Miha Kosovel, dr. Tomaž Simetinger, dr. Sašo Gazdič, Primož Kristan, Jadranka Plut.

Ostali prisotni z MK: mag. Zoran Poznič, minister (v uvodnem delu); dr. Tanja Kerševan Smokvina, državna sekretarka (v uvodnem delu); Peter Bohinec, vodja kabineta ministra (v uvodnem delu); Tjaša Razdevšek, PR; Eva Zorko, kabinet ministra; mag. Emilija Snoj, koordinatorka delovne skupine.

Dnevni red:

1. konstituiranje delovne skupine in izbira predsednice / predsednika,

2. dogovor o načinu dela delovne skupine,

3. predlogi Ministrstva za kulturo,

4. razno.

Minister v uvodnem delu nagovori delovno skupino in poudari pomen delovne skupine. Člani skupine izpostavijo, da je delovna skupina že predstavnik javnosti, da pa bodi ideje in sklepi predstavljeni zainteresirani javnosti ter da ima javnost velika pričakovanja od trenutne sestave delovne skupine. Izpostavijo tudi prednost v tem, da je skupina manjša, kot taka bolj funkcionalna in poenotena, da se storijo nadaljnji koraki v smeri tega, kar je že bilo pripravljeno in je bilo plod pogajanj že v preteklosti. Državna sekretarka predstavi pričakovanja do skupine – izbira prednostnih tem, ciljev in ukrepov na dotičnem področju, ki morajo biti ambiciozni, toda konkretno uresničljivi.

**K 1. točki dnevnega reda**

Delovna skupina soglasno (z osmimi glasovi ZA) sprejme naslednji sklep:

**Za predsednika delovne skupine je izbran dr. Tomaža Simetinger, za podpredsednico delovne skupine je izbrana Teja Reba.**

**K 2. točki dnevnega reda**

Delovna skupina soglasno (z osmimi glasovi ZA) sprejme naslednji sklep:

**Sprejme se načina dela delovne skupine, ki je bil članicam in članom poslan kot predlog skupaj z vabilom na prvi delovni sestanek delovne skupine, pri čemer se**

* **v 11. točki doda 5. odstavek: »Zapisniki delovnih sestankov so javno objavljeni.«**
* **še razmisli o dodatni točki načina dela, ki bi določila na kakšen način se prepozna članico ali člana delovne skupine kot neaktivnega in kakšen način bi predlagali ministru za imenovanje nove članice ali člana.**

**K 3. točki dnevnega reda**

Jadranka Plut predstavi delovne naloge skupine. V naslednjih dneh bo članicam in članom prek elektronske pošte posredovano gradivo, ki bi ga obravnavali na naslednji seji.

**Člani sklenejo, da bo naslednja seja delovne skupine v četrtek, 18. aprila 2019, ob 9.00.**

**K 4. točki dnevnega reda**

Člani izpolnijo obrazce, potrebne za izplačilo sejnine in potnih stroškov ter obrazce z osebnimi podatki, ki se hranijo za potrebe organizacije delovne skupine.

Zapisali:

* Eva Zorko,
* mag. Emilija Snoj, koordinatorka skupine.

Po elektronski pošti poslati:

* vsem članicam in članom skupine.